|  |
| --- |
| 2017 m. liepos 10 d. sutarties Nr. J9-1593 |
| priedas |

**saugios nakvynės modulių Dubysos g. 39, klaipėdoje, įrengimo rangos darbų Techninė specifikacija**

|  |  |  |
| --- | --- | --- |
| **1. Bendri duomenys:** | | |
| 1.1. | Statytojo (Užsakovo) pavadinimas, adresas, kontaktinis asmuo | Klaipėdos miesto savivaldybė, a. k. 111100775,  Liepų g. 11, LT-91502 Klaipėda.  Kontaktinis asmuo: Statybos ir infrastruktūros plėtros skyriaus Projektų įgyvendinimo priežiūros poskyrio vyriausioji specialistė Inesa Gustaitienė, tel. (8 46) 39 60 94, mob. tel. 8 671 28 463, el. p. inesa.gustaitiene@klaipeda.lt |
| 1.2. | Statinys (pavadinimas, adresas) | Saugios nakvynės modulių Dubysos g. 39, Klaipėdoje, įrengimas |
| 1.3. | Statinių kategorija, ir naudojimo paskirtis | Statinio kategorija: Neypatingas (STR 1.01.03:2017 „Statinių klasifikavimas“).  Statybos rūšis: Projekto rengimo metu projektuotojas, vadovaudamasis STR 1.0.08.2002 „Statinio statybos rūšys“, nustato ir parenka statybos rūšį.  Naudojimo paskirtis: Gyvenamieji pastatai: statinių pogrupis: gyvenamosios paskirties (įvairių socialinių grupių asmenims) pastatai. |
| 1.4. | Statinio apibūdinimas, esama padėtis | Sklypas yra apaugęs krūmais ir neprižiūrėtas. Sklypo centre yra įrengta neeksploatuojama požeminė slėptuvė |
| **2. Perkami darbai ir su jais susijusios paslaugos:** | | |
| 2.1. | Perkamų darbų ir susijusių paslaugų apimtis | **1. Techninio darbo projekto parengimas, pagal Statinio projektavimo užduotį;**  **2. Rangos darbai:**  - Darbų atlikimas (įvykdymas) pagal parengtą ir patvirtintą Techninį darbo projektą;   * statybvietės, laikinų privažiavimo kelių įsirengimas, energetinių išteklių užsitikrinimas statybos darbų vykdymui ir jų kaštų padengimas statybos laikotarpiu; * aiškinamojo-informacinio stendo (po sutarties pasirašymo, prieš pradedant darbus) įrengimas statybos laikotarpiu; * statybos darbų organizavimo plano su eismo organizavimo schemomis parengimas, nustatyta tvarka jas derinant su eismo organizavimo, leidimo eismo uždarymui ar ribojimui gavimas, užtikrinant patekimą į savininkų ar naudotojų teritorijas (jei reikia); * statybos darbus vykdyti vadovaujantis inžinerinių tinklų operatorių (savininkų) išduotomis sąlygomis, prieš pradedant darbus būtina apie tai informuoti inžinerinių tinklų operatorius (sąvininkus); * tiekėjo ir jo pasamdytų statybos proceso dalyvių privalomasis civilinės atsakomybės draudimas statybos laikotarpiu; * statybos darbų žurnalų įsigijimas; * žemės sklypo su statiniais geodezinių nuotraukų atlikimas; * požeminių inžinerinių tinklų geodezinių nuotraukų atlikimas; * technologinių inžinerinių sistemų ir statinio inžinerinių sistemų išbandymas su ataskaitų pateikimu ir naudotojo personalo apmokymas, tame tarpe ir inžinerinių tinklų TV apžiūra ir ataskaitų pateikimas; * energetikos inspekcijos prie Energetikos ministerijos pažymos apie energetikos įrenginių techninės būklės patikrinimą užbaigus jų montavimo, paleidimo – derinimo darbus; * visos reikiamos dokumentacijos pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ 10 priedą sukomplektavimas ir pateikimas Statytojui; * užbaigus statybos rangos darbus visa rangos metu pažeista (-i) / sugadinta (-i) infrastruktūra, inžineriniai tinklai, želdiniai ir kt. objektai/ elementai privalo būti atstatyti į buvusią padėtį; * statybinių medžiagų, gaminių, paslėptų darbų kokybės tyrimai (rangovo savikontrolė), pateikiant Statytojui (jo atstovui) ataskaitas; * visa reikalinga išpildomoji dokumentacija objekto pridavimui įteisinti; * nekilnojamojo daikto kadastro duomenų bylų parengimas/ patikslinimas/ papildymas su kadastro tvarkytojo išankstine patikra ir suderinimas su Registro centru; * pateikti suderintą su Klaipėdos m. sav., GIS skyriumi geodezinę (topografinę) nuotrauką atlikus visus statybinius darbus; * žemės sklypo kadastro duomenų pakeitimas (jei reikia); * apmokėjimas už Statybos užbaigimo akto ar Deklaracijos išdavimą, teikiant dokumentaciją per „Infostatybą“; * derinti tarpusavio statybos darbus su AB „Energijos skirstymo operatorius“ elektros tinklų statybos rangovu; * paskirti asmenį atsakingą už energetinį ūkį iki objekto pridavimo (iki Statybos užbaigimo akto ar Deklaracijos pasirašymo). |
| **3. Kiti reikalavimai:** | | |
| 3.1. | Darbų vykdymo grafikas | Per 5 darbo dienas nuo rangos sutarties pasirašymo pateikti jų vykdymo kalendorinį – finansinį grafiką, kuriame nurodyti darbų grupes, atlikimo trukmę ir kainą. Grafiką suderinti su Užsakovu. Taip pat po sutarties pasirašymo per 10 darbo dienų pateikti objektines ir lokalines sąmatas. |
| 3.2. | Papildomi reikalavimai | - Tiekėjas privalo netrukdyti dirbti specialistams, vykdantiems techninę, valstybinę priežiūrą bei atsižvelgti į jų teikiamas pastabas ir reikalavimus;  - tinkamai ir saugiai įrengti statybvietę, turėti įrengtas patalpas joje su galimybe organizuoti gamybinius pasitarimus;  - laikytis darbo saugos reikalavimų, užtikrinti saugumą žmonių sveikatai ir aplinkai, nepažeisti trečiųjų asmenų interesų;  - darbų vykdymo eigoje susidariusias atliekas tvarkyti laikantis visų galiojančių įstatymų, Klaipėdos miesto atliekų tvarkymo taisyklių, patvirtintų Klaipėdos miesto savivaldybės tarybos 2011-11-24 sprendimu Nr. T2-370 (Nuoroda – Klaipėdos miesto savivaldybės komunalinių atliekų tvarkymo taisyklės). |
| 3.3. | Kiti | Papildoma informacija teikiama Klaipėdos miesto savivaldybėje, Liepų g. 11, Klaipėdoje, 108 kab. Kontaktinis asmuo: Statybos ir infrastruktūros plėtros skyriaus vyr. specialistė Inesa Gustaitienė, tel. (8 46) 39 60 94, el. p. inesa.gustaitiene@klaipeda.lt |

\_\_\_\_\_\_\_\_\_\_\_\_\_\_\_\_\_\_\_\_\_\_\_